Missatge: El CD editat per la discogràfica gironina Música Global s'ha situat al lloc número 72 de la llista d'àlbums més venuts. És l'únic disc cantat en català de tota la llista. Jofre Bardagí i Beth, Marc Parrot, Dept i Joan Reig, Gossos, Lax’n’busto,  Lourdes , Cheb Balowski, Refree o Gerard Quintana són alguns dels intèrprets d’aquest nou disc. Després dels dos precedents d’Altres cançons de Nadal (1 i 2), arriba la tercera entrega de la nissaga. Música Global ha decidit celebrar el seu desè aniversari amb aquest disc, Altres cançons de Nadal 3 (Música Global, 2005) que inclou 16 temes pensats per l’ocasió. Un treball que obre amb "Aquelles nits de Nadal", la tradicional nadala col·lectiva que en aquesta ocasió ha estat composada per Jofre Bardagí. En el disc podem trobar la particular versió que Refree fa del "Cant dels ocells", o el tema "Vull pau", que Lax’n’Busto recuperen del seu primer disc en directe, A l’auditori (Discmedi, 1996). Glissando* aprofiten l’ocasió per treballar altre cop amb Miqui Puig. Missando* n’és el resultat, i ens ofereixen el tema "93", una conversa telefònica interpretada per les veus de Lidia Vaqué i Miqui Puig. Un disc amb moltes fusions, com la de Josep Thió i l’Orchestra Fireluche, Joan Reig i Dept. o Dijous Paella i Asstrio.  Lourdes  i Sidonie per la seva banda, interpreten un parell de temes en català, i Kabul Babà fan la seva particular crítica a les festes nadalenques. Setze temes particulars en una nova edició d’un disc de nadales poc convencional.
Emocions: no emotion

Resposta: A mi tampoc em sap greu haver-me'l comprat....noxe si és millor o pitjor que els anteriors, però m'agrada molt els diferents estils que hi ha Apa, el que sí vàrem comentar amb els de casa és que noxe, potser som nosaltres, però notem una forta baixada de veus femenines.... Apa siauus!
Emocions: sadness, joy